user: ماخذ او سرچینه:
عنوان: قريب الرحمن سعيد
پته: https://ps.wikipedia.org/wiki/%D9%82%D8%B1%D9%8A%D8%A8%20%D8%A7%D9%84%D8%B1%D8%AD%D9%85%D9%86%20%D8%B3%D8%B9%D9%8A%D8%AF
لاندې متن په غور سره ولولئ او په خپلو هغو کې خوندي کړئ:

assistant: قريب الرحمن سعيد ۲۰ د جون ۱۹۵۲ انگرېزي: يو پېژندل شوی افغان ژورناليست، ليکوال، ژباړونکی او د افغان خبري آژانس پخوانی مشر او بنسټ ايښودونکی دی. هغه په افغانستان کې دننه او د افغانستان نه دباندې په افغاني رسنيو کې منظمې ليکنې خپروي او د نورو ژبو نه يې يو شمېر کتابونه پښتو ژبې ته ژباړلي دي. مخينه د قريب الرحمن سعيد پخوانی تخلص مولوي زاده ؤ چې د جهاد په وختونو کې يې سعيد غوره کړی. هغه د مولوي گل رحمن ديوبندي زوی دی. نوموړی د افغانستان د ننگرهار ولايت د روداتو د ولسوالۍ په شارسول کلي کې زېږېدلی دی. د نوموړي پلار مولوي گل رحمن ديوبندي د خپل وخت يو لوی عالم، ښه ليکوال او شاعر ؤ. زده کړې خپلې لومړنۍ زده کړې يې د روداتو د ولسوالۍ د احداد په لومړني او منځني ښوونځي کې سر ته رسولي بيا د ننگرهار ليسې نه يې د ۱۲ ټولگي بريليک اخيستی. د لوړو زده کړو پيل يې د کابل په پوهنتون کې د ساينس فاکولتې د کيميا او شمېرپوهنې په څانگه کې کړی چې په ۱۹۷۵ ز. کال کې له همدغې پوهنځي نه بريالی راوتلی. تر دې وروسته په ۱۹۸۴ ز. کال کې يې د لندند په سټي يونېورسټي د لندن د ښار پوهنتون کې د ژورناليزم ۸ اونيزه کورس بشپړ کړی چې په دې څانگه کې يې د ماسټرۍ تر کچې کورسونه لوستي دي. په ۲۰۰۸ ز. کال کې په ناروې کې د اوسلو په پوهنتون کې د ټولنيزو پوهنو د پوهنځي څخه د سياسي او ټولنيز اقتصاد دوهم ليسانس ترلاسه کړی او دم مهال په همدې څانگه کې خپل د ماسټرۍ د بريليک په لاس ته راوړلو بوخت دی. دندې قريب الرحمن سعيد په افغانستان او د افغانستان نه بهر بېلابېلې دندې ترسره کړي. دلته لاندې يې د ځينو دندو لنډ لړليک راغلی: د ننگرهار د ولایت د روداتو د ولسوالۍ د احداد په لیسه کې د کیمیا او ریاضې استاد. د لیږد په دیار کې پر افغانستان کې د روسي پوځ د یرغل پر خلاف د نړېوالو رسنيو سره د اړیکو مسئول. د مطبوعاتو او معلوماتو د دفتر عمومې مشر. د هجرت د اردو ژبې مجلي بنسټ ایښوونکې او مسئول مدیر. د افغان خبرې اژانس بنسټ ایښوونکې او عمومې مشر د اوه گوني یووالي د افغانستان د مجاهدینو د اسلامي اتحاد ویاند د کډوالۍ پر مهال، په روزنیزه او ټولنیزه مؤسسو کې د مهاجرو ماشومانو د فعالولو په چار کې یو فعاله ونډه اخستونکې. د افغانستان د حزب اسلامي د اجرائیه شورا غړی، د دې گوند د فرهنگي کمیټې مشر او د همدې گوند ویاند. د افغانستان د عظمې صدارت د مطبوعاتو عمومې رئیس او د صدراعظم ویاند. د اطلاعاتو او کلتور د وزارت د کمیسیون رئیس او د دغه وزارت سرپرست وزیر. په اروپا کی د حزب اسلامی د سولی د کمیسیون مشر. کابل ته د حزب اسلامی د سولې د هيت غړی. ځانگړي وړتوبونه قريب الرحمن سعيد د لندن په - کالج کې د انگلیسي ژبه زده کړې همدا راز په ۱۹۹۱ ز. کال کې د امریکا د نبراسکا د پوهنتون د سکالرشپ له مخې د انگلیسې ژبې د زده کړې کورسونه بشپړ کړي. هغه د خپلې مورنۍ ژبې تر څنگ په فارسي، عربي، اردو، انگرېزي او ناروېژي ژبه ښه پوهېږي او خپلې ليکنې هم پرې کولای شي. چاپ شوي آثار پښتو ژباړي اسلامي سیاست - د مولانا گوهر الرحمن اثر - پښتو ژباړه قريب الرحمن سعيد خلافت او ملوکیت - د مولانا ابوالاعلي مودودي اثر - پښتو ژباړه قريب الرحمن سعيد پرده - د مولانا ابوالاعلي مودودي اثر - پښتو ژباړه قريب الرحمن سعيد د حدیثو د انکار نه د قران تر انکاره پورې - د مولانا عبدالسلام رستمي اثر - پښتو ژباړه قريب الرحمن سعيد د رسول الله ص د انقلاب حکمت - د سید اسعد گیلاني اثر - پښتو ژباړه قريب الرحمن سعيد یو شمیر نورې کوچنۍ رسالې په اردو او پښتو ژبو چې نومونه یې د ليکوال په لیکنو کې کتلائ شئ. ناچاپه آثار اسلامي ریاست - د مولانا ابو الاعلى مودودي اثر - پښتو ژباړه قريب الرحمن سعيد د نبوت پای - د مولانا عبدالسلام رستمي اثر - پښتو ژباړه قريب الرحمن سعيد د صلاح الدین ایوبي ریښتينې پیښې دایمان پلورونکو داستان - د التمش اثر - پښتو ژباړه قريب الرحمن سعيد د بایزید یلدرم تاریخي په زړه پورې ناول . د سلطان علاوالدين غلجی په زړه پورې ناول . د شېرشاه سوري مشهور ناول همدا اوس د ژباړې لاندې دې د سولې کاروان همدا اوس دکار لاندې دې زیات شمیر پښتو مضامین او دانگلیسې او د اردو ژبو څخه ژباړل شوې او هم په انگلیسي ژبه سیاسې شننې ، مقالې او لیکنې چې په پښتو او نگلیسي ژبو ورځپاڼو او یو شمیر اونیزو او میاشتنیزو کې خپاره شوې دي. په خواشینۍ سره چې ریکارډ یې له ژباړن سره نشته .